  Анжелика Тихонова корреспондент Вотка ёросысь кырӟанъя но крезьгуро арбериосын шудонъя «Застава» ансамбль «Единая Россия» партилэн «Культура малой Родины» федерал ӵектосэз улсын крезьгуро но куарая арбериос басьтӥз. Со сярысь ивортодэтъя «Удмуртия» агентстволэн корреспондентэзлы Вотка ёросысь Лыдӟиськонниен лулчеберет центрлэн кивалтӥсез Светлана Кожевникова вераз. Ӵектос улсын «Застава» ансамбльлы 252 сюрс 525 манет висъязы. Со коньдонлы луыса ми куинь гитара, кык акустикая система басьтӥм ини. Эшшо кӧня ке коньдонмы кылиз на. Соос (ансамбле пыриськисьёс – ред.) басьтозы на езъёс, арбериоссылы кулэ луись макеос Светлана Кожевникова, Лыдӟиськонниен лулчеберетъя центрлэн кивалтӥсезКоллективез Воткаысь но Вотка ёросысь запасысь кунгожчиослэн «Патриоты границы» мер огазеяськонзылэн но Вотка ёросысь лулчеберетъя, спортъя но егитъёсын ужан политикая управленилэн кичӧлтэмзыя 2016-тӥ арын кылдытӥзы. Ансамбле вить воргоронъёс пырисько. Соосын лулчеберетъя юртысь методист, запасысь кунгожчи Алексей Ипатов кивалтэ. Ужаны кутскемзы дырысен кырӟасьёс Вотка ёросын но, Удмуртиын но 30-лэсь ятыр концертъёс но эшлыко пумиськонъёс ортчытӥзы ини. Тодэ вайытом, Кияса ёросысь Подгорной черкогуртын партилэн «Культура малой Родины» ӵектосэз улсын лулчеберетъя юртэз тупатъяло.  Тегъёс: Лулчеберет ЕдинаяРоссия Вотка Воткаёрос крезьгур  